It Fryske Gea

It Fryske Gea is in feriening foar natuerbeskerming yn Fryslân, ien fan de tolve provinsjale lânskippen fan Nederlân. De ferieniging hat likernôch 28.000 leden. De feriening beheart sa'n fyftich ferskate natuergebieten mei in gebiet fan likernôch 19.000 hektare yn de hiele provinsje. It Fryske Gea is oansletten by de oerkoepeljende stichting LandschappenNL.

 Skiednis 
Nei de Earste Wrâldkriich waard yn Fryslân in protte lân wûn. By guon Friezen kaam lykwols it besef op dat hjirtroch natuer foar altyd ferdwûn. Meint Wiegersma kaam yn 1929 mei it útstel in provinsjale natuerbeskermingsorganisaasje op te setten. Ek Natuermonuminten wie foarstanner fan in provinsjale oanpak: hja woenen it leafst in stifting, mar dy is der nea kaam. Op 22 febrewaris 1930 hie de oprjochting plak fan in feriening dy't fan bestjoerslid Dr. Jacob Botke de namme It Fryske Gea krige.

It earste natuergebiet dat it Fryske Gea yn syn besit krige wie De Lânwar, in Midsiuwsk ferdigeningswurk by Allardseach ûnder Bakkefean. De Lânwar is no opnommen yn natuergebiet it Mandefjild.

 Gebieten 
De natuergebieten dêr't it Fryske Gea behearder fan is:  
 Aeltsje- en Warkumermar
 De Alde Feanen
 Bancopolder
 De Bjirmen
 Blauhúster Puollen
 Bocht fan Molkwar
 Botmar of Sodumermar
 Buismans Einekoai Piaam en Dyksfearten
 Bûtenfjild
 Coehoornbosk of Wikelerbosk
 Delleboersterheide
 Diakonievene
 Dobben Hurdegarypsterwarren
 Dunepolder en Follegeasterpolder
 Eanjumer Kolken
 Easterskar
 Einekoaien Lytse Geast en Ketelermar
 Fluezen Grutte Wielen
 Huitebuersterbûtenpolder
 Ychtenerfeanpolder
 Joadetsjerkhôf Noardwâlde
 Joadetsjerkhôf Teakesyl
 Jongemastate
 Kapellepôle
 Ketliker Skar
 Koarnwertpolder en Makkumersúdmarpolder
 Liphústerheide
 Makkumerwaarden
 Mandefjild Bakkefean
 Martenastate
 Mokkebank
 Mûntsebuorsterpolder, De Ryp en Syp Set
 Noard-Fryslân Bûtendyks
 't Oerd en de Hon
 Park Huzinge Olterterp Peazemerlannen 
 Petgatten de Feanhoop
 Ringwiel en Hop
 Rengerspôle
 Rysterbosk
 Skiedingsboskje
 Skieppedobbe
 Slachtedyk
 Steile Bank
 Stokersdobbe
 Sudermarpolder
 Taconisbosk 
 Teroelster Sipen
 Tsjongerwâlen
 Unlân fan Jelsma en Kobbelân
 Warkumerwaard
 ’t West, Meulereed en Meulebos
 Wilhelmina-oard

 Keppeling om utens 
 Webstee fan it Fryske Gea.


Kategory:Fryske natoerbeskermingsorganisaasje
Kategory:Fryske feriening
Kategory:Organisaasje oprjochte yn 1930